《怀式古生》
明代·许伯旅

岩色幽栖地，泉溪十里村。
夕阳山在屋，秋水月当门。
委巷无车辙，贫家有瓦盆。
百年尘外意，寥阔共谁论。

作者简介：浙江黄岩人，一说泉溪人，字廷慎。洪武初由选贡官刑科给事中。以诗名，时称许少杜。尝谓写诗之法可言，法之意不可言。上士用法，得法之意，中士守法，得法之似。有《介石集》。